CELEX: 32019D1575
Language: et
Date: 2019-09-16 00:00:00
Title: Nõukogu otsus (EL) 2019/1575, 16. september 2019, millega muudetakse otsust 1999/70/EÜ riikide keskpankade välisaudiitorite kohta seoses Bank Ċentrali ta' Malta/Central Bank of Malta välisaudiitoritega

23.9.2019   
               
               
                  ET
               
               
                  Euroopa Liidu Teataja
               
               
                  L 243/4
               
            
         NÕUKOGU OTSUS (EL) 2019/1575,
         16. september 2019,
         millega muudetakse otsust 1999/70/EÜ riikide keskpankade välisaudiitorite kohta seoses Bank Ċentrali ta' Malta/Central Bank of Malta välisaudiitoritega
         EUROOPA LIIDU NÕUKOGU,
         võttes arvesse Euroopa Liidu lepingule ja Euroopa Liidu toimimise lepingule lisatud protokolli nr 4 (Euroopa Keskpankade Süsteemi ja Euroopa Keskpanga põhikirja kohta), eriti selle artiklit 27.1,
         võttes arvesse Euroopa Keskpanga 25. juuli 2019. aasta soovitust Euroopa Liidu Nõukogule Bank Ċentrali ta' Malta/Central Bank of Malta välisaudiitorite kohta (EKP/2019/24 (1))
         ning arvestades järgmist:
         
                     (1)
                  
                  
                     Euroopa Keskpanga (EKP) ja eurot rahaühikuna kasutavate liikmesriikide keskpankade raamatupidamist auditeerivad EKP nõukogu soovitatud sõltumatud välisaudiitorid, kelle kiidab heaks Euroopa Liidu Nõukogu.
                  
               
                     (2)
                  
                  
                     Bank Ċentrali ta' Malta/Central Bank of Malta välisaudiitori volitused lõppesid pärast majandusaasta 2018 auditeerimist. Seetõttu tuleb määrata välisaudiitor majandusaastaga 2019 algavaks ajavahemikuks.
                  
               
                     (3)
                  
                  
                     Majandusaastateks 2019–2025 on Bank Ċentrali ta' Malta/Central Bank of Malta valinud oma välisaudiitoriks KPMG.
                  
               
                     (4)
                  
                  
                     EKP nõukogu soovitas Bank Ċentrali ta' Malta/Central Bank of Malta välisaudiitoriks majandusaastateks 2019–2025 määrata KPMG.
                  
               
                     (5)
                  
                  
                     EKP nõukogu soovitusest tulenevalt tuleks nõukogu otsust 1999/70/EÜ (2) vastavalt muuta,
                  
               ON VASTU VÕTNUD KÄESOLEVA OTSUSE:
         
            Artikkel 1
            Otsuse 1999/70/EÜ artikli 1 lõige 15 asendatakse järgmisega:
            
               
                  „15.   KPMG kinnitatakse Bank Ċentrali ta' Malta/Central Bank of Malta välisaudiitoriks majandusaastateks 2019–2025.“
               
            
         
         
            Artikkel 2
            Käesolev otsus jõustub selle teatavakstegemise päeval.
         
         
            Artikkel 3
            Käesolev otsus on adresseeritud Euroopa Keskpangale.
         
         
            Brüssel, 16. september 2019
            
               
                  Nõukogu nimel
               
               
                  eesistuja
               
               T. TUPPURAINEN
            
         
         
            (1)  ELT C 283, 21.8.2019, lk 1.
         
            (2)  Nõukogu 25. jaanuari 1999. aasta otsus 1999/70/EÜ riikide keskpankade välisaudiitorite kohta (EÜT L 22, 29.1.1999, lk 69).